שחר אדום (2024)

"שחר אדום" (באנגלית: "One Day in October") היא מיני-סדרה ישראלית-אמריקאית בת שבעה פרקים, המבוססת על סיפורים אמיתיים שאירעו במתקפת הטרור של חמאס בשבעה באוקטובר 2023.

הסדרה נוצרה בהפקה משותפת של חברת הטלוויזיה yes, יחד עם רשת פוקס האמריקאית וחברות ההפקה זואה פילמס וספארקס גו. את הסדרה יצרו עודד דוידוף ודניאל פינקלמן, הפיקו אביב בן שלוש, לי קופרמן בן שלוש, דניאל פינקלמן וחיה אמור, והתסריט נכתב על ידי לירון בן-שלוש, קרן ויסמן ואמיר הספרי.

 רקע 
ב-20 באוגוסט 2024 רשת השידור yes הודיעה על הפקת סדרה בשיתוף פעולה עם ערוץ הטלוויזיה האמריקאי פוקס, שתהייה מבוססת על טבח שבעה באוקטובר. שלושת הפרקים הראשונים עלו לפלטפורמת הזרמת המדיה של yes ב-7 באוקטובר 2024.

ביולי 2025 יס הודיעה שהסדרה חודשה לעונה שנייה. בספטמבר 2025 הסדרה נרכשה על ידי רשת HBO, כאשר שתי העונות הראשונות עלו ביחד במסגרת פלטפורמת ה-VOD של החברה, HBO MAX ב-7 באוקטובר 2025.

 עלילה 

 עונה ראשונה 
פרקכותרתבימויתאריך שידור מקוריתאריך שידור HBO1אמון / Trustעודד דוידוף7 באוקטובר 20247 באוקטובר 2025הפרק מגולל את סיפורה של איה מידן (נעמי לבוב), חברת קיבוץ בארי, שבזמן המתקפה נמלטה עם צעיר בדואי מרהט, הישאם אלקארנאווי (וואל חמדון). הם הסתתרו יחד ממחבלי הנוח'בה, תוך שהם נאלצים לבנות אמון משותף בכדי לשרוד.2ערפל / Ambulanceעודד דוידוף7 באוקטובר 20247 באוקטובר 2025הפרק מבוסס על סיפורם של שלושה מתנדבי "איחוד הצלה" אבי ג'יאן (יובל סמו), עמנואל סקעת (אבי אזולאי) ואבי הדי ג'יי (יודקובסקי) בגילומו של נוה צור, שיוצאים באמבולנס למסע מסוכן של הצלת חיים בבוקר של 7 באוקטובר 2023 בזירות הטבח שביישובי עוטף עזה. פסקול הפרק נכתב והולחן על ידי המוזיקאי תומר בירן.3זריחה / Sunriseעודד דוידוף7 באוקטובר 20247 באוקטובר 2025הפרק מגולל את סיפורן של גלי עמר (נועה קידר) ועמית אמר (סוול אריאל אור), שתי צעירות שהגיעו לבלות במסיבת הנובה, ובמהלך המתקפה הסתתרו בתוך תא של שירותים כימיים, ומציג את רגעי האימה והמצב התודעתי שהיו שרויות בו במהלך ההסתתרות.4אור / Light, My Lightעודד דוידוף27 באוקטובר 20247 באוקטובר 2025הפרק מגולל את סיפורה של סבין תעסה (יעל אבקסיס), אלמנה שאיבדה ב-7 באוקטובר את בעלה ובנה, ואת ניסיונה לשקם את חייה.

 עונה שנייה 
פרקכותרתבימויתאריך שידור מקוריתאריך שידור HBO5רבש"צית / Gatekeeperעודד דוידוף7 באוקטובר 20257 באוקטובר 2025הפרק מגולל את סיפורה של רבש"צית ניר עם ענבל ליברמן (נטע רוט).6בית / Homeעודד דוידוף7 באוקטובר 20257 באוקטובר 2025הפרק מגולל את סיפורה של ד"ר איליי חוגג-גולן (מורן רוזנבלט) ובעלה אריאל (מיכאל אלוני) מכפר עזה, אשר נמלטו מביתם לאחר שמחבלים הציתו אותו.7505 / SOSעודד דוידוף7 באוקטובר 20257 באוקטובר 2025הפרק מגולל את סיפורו של עומר שם טוב (אורי פרלמן) אשר נחטף ממסיבת הנובה ושרד בשבי החמאס במשך 505 ימים.

 שחקנים 
 נעמי לבוב – איה מידן
 וואל חמדון – הישאם אלקרנאווי
 הישאם סלימאן – אסמאעיל אלקרנאווי
 יובל סמו – אבי ג׳יאן
 אבי אזולאי – עמנואל סקעת
 נוה צור – אבי "הדי ג'יי" יודפולסקי
 גד אלבז – אהרון
 שני אטיאס
 נועה קידר – גלי עמר
 סוול אריאל אור – עמית אמר
 יעל אבקסיס – סבין תעסה
 הלואיז גודה – מישל
 נתי בן עורב – הילה

 קישורים חיצוניים 

 עמוד הסדרה, באתר של רשת yes
 עמוד הסדרה, באתר HBO Max

 הערות שוליים 

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות טלוויזיה ישראליות שעלו לשידור בשנת 2024
קטגוריה:מלחמת חרבות ברזל בתרבות